اعوذ بالله السميع العليم من الشيطان الرجيم. بسم الله الرحمن الرحيم. الحمد لله رب العالمين والصلاة والسلام على اشرف المرسلين سيدنا محمد وعلى آله وصحبه. ومن تبعهم باحسان الى يوم الدين اما بعد
احبابي الكرام اراد الله سبحانه وتعالى ان يأخذ الميثاق على بني اسرائيل الميثاق هو العهد اللي هيكون بين ربنا وبين بني اسرائيل. فرفع الله سبحانه وتعالى جبل الطور متخيل معايا المشهد ده قال تعالى واذ نطقنا الجبل فوقهم كأنهم ايه؟ طبعا الاية قرآنها كتير بس حد يعرف يقول
معناها ايه؟ ها اقعد الجمل الجبل اقتلع من بذور طوله في باطن الارض. واترافع الجبل عالي فوق دماغهم. ثم اخذ الله عز وجل عليهم الميثاق ترى الميثاق ده ايه؟ الميثاق ده هو الميثاق العظيم اللي ربنا اخذه على بني اسرائيل وهناخد منه جزء صغير بسيط
كده من الميثاق ده ونقف معه الوقفات بتاعة النهاردة ان شاء الله. قال الله سبحانه وتعالى واذ اخذنا ميثاق بني اسرائيل قيل لا تعبدون الا الله وبالوالدين احسانا. وذي القربى واليتامى والمساكين وبني السبيل. ها
وقولوا للناس حسنا واقيموا الصلاة واتوا الزكاة اجتهد ودي القاعدة اللي احنا هنتمسك بها ايامنا دي ان شاء الله. تحت قول الله عز وجل فاستمسك بالذي اوحي اليك. ان ربنا
سبحانه وتعالى قال لهم وقولوا للناس ايه؟ حسنا. وقدم القول الطيب الحسن اللي نقوله للناس على الصلاة وعلى فرائض الاسلام فقال وقولوا للناس حسنى واقيموا الصلاة واتوا الزكاة. فقدم القول
الحسن على الايه؟ على الايه؟ على الصلاة والزكاة. دي اهمية الكلمة الطيبة في حياتنا دي اهمية ان انا اختار الكلمة اللي انا هتكلم بها. دي اهمية الكلمة اللي انا هربي عليها عيالي. ودي اهمية الكلمة
اللي انا هقولها لزوجتي او زوجتي هتقولها لي. او الكلمة هاقولها لراجل سايق عربية جنبي. او لصاحبي اللي في الشغل او لجاري او لعيلتي او لاي حد ان ربنا يقدم الكلمة الطيبة على الصلاة والصيام. ولو ما كانش من خلال الاية معنى الا المعنى ده ان ربنا
بيقول لك انت لازم يكون لسانك عفيف طيب بينقط سكر. قبل ما تصلي وقبل ما تصوم وقبل ما تزكي لازم كلامك يبقى كويس. ليه يعني يا رب؟ ليه يعني يا رب؟ وليه ربنا سبحانه وتعالى يقدم
الكلمة الطيبة على الصلاة والصيام. لو عايزين اجابة من الواقع ولا اجابة من القرآن؟ اديكم من الواقع. امبارح امبارح هنا في المسجد حصلت كارثة. انا اول ما جيت قال لي طبعا ماشي قبل المغرب بشوية. اول ما جيت بعد
العشاء كل شوية حد يقابلني يقول لي في بنت عايزاك بره. في بنت عايزاك بره في بنت عايزاك بره. فوالد كريم قام جاي بيقول لي طب الحمد لله البنت اتعرفت وقاعدة مع زوجتك برة. البنت دي من المحلة. البنت يعني ربنا ابتلاها ببلاء كده ان البنت
شوية تخينة شوية. اه والدها كل شوية يا فشلة. يا تخينة. يا مش عارف ايه. يدور فيه يا فيل يا كذا كل شوية هزار وضحك لحد ما ولد عند البنت حاجة نفسية. البنت خدت
قرار امبارح ان هي تسيب البيت وتمشي. البنت من المحلة. وسابت البيت ومشت. ونزلت المنصورة. شاء الله سبحانه وتعالى الرحيم الرحيم ان هي تتكعبل في بنتين تلاتة من البنات اللي جايين يحضروا معنا درس السيرة العصر. وقفتهم انا عايز اشتغل. ما تعرفوش حد يشغلني
فقالوا لها طب تعالي بقى احنا نروح نحضر درس لعصر الشيخ احمد. وبعد الدرس نكلمه نشوف لك شغلانة. وجابوها المسجد زوجتي بقى بدأت تتكلم وتاخد وتدي معها. البنت اللي انا باتكلم عنها دي كم سنة؟ تانية سانوي. البنت
دي تانية سانوي طبعا اتصلنا على والدها ووالدها جه اول ما عرف ان البنت خلاص موجودة سايبة البيت من بدري اول فشافها قعد يعيط وانهار انت السبب. انت السبب. بالله عليكم لو البنت دي
كانت وقعت في ايد والعياذ بالله ناس مش كويسة. كان اتعمل فيها ايه؟ البنت دي لو كانت اتعرفت على حد مش كويس كان هيبقى مصيرها ايه السبب الاساسي لسان ابوها اللي بينقط سم. اللي كل شوية يديها في جنابها. يديها في جنابها. يا اخي اتق الله
اتق الله. دي دي مشاعر ولحن وروح. عرفتم ليه ربنا قال لنا وقولوا للناس حسنى عرفتوا ليه ربنا اكد على بني اسرائيل ان الكلمة الطيبة الكلمة الحسنة قبل الصلاة وقبل الزكاة؟ لان ممكن
كلمة تدمر مستقبل انسان. ممكن كلمة تدمر مستقبل انسان. اهل الدنيا النهاردة بتوع التسويق ومندوب التسويق والكلام ده اول حاجة بيعلموها لهم. علشان يكسبوا فلوس كتير. اول حاجة بيعلموها لهم ازاي يتكلم كويس
وازاي يرتب افكاره ويقول كلامه ازاي؟ يبقى لازم ربنا سبحانه وتعالى ازا كان في ناس في الدنيا بيهتموا بتحسين الكلام علشان الدنيا فالنبي صلى الله عليه وسلم قال الكلمة الطيبة ايه؟ صدقة. وقال صلى الله عليه وسلم فاتقوا النار ولو
بشق تمرة فان لم تجد فبكلمة طيبة. احنا ممكن ربنا ينجينا من النار بكلمة طيبة في يوم من الايام انا قلتها الانسان في يوم من الايام اقول لانسان كلمة طيبة ادخل السعادة والسرور على قلبي بها يكون ده احب عند الله عز وجل من صلاتي وصيامي وزكاة
لان احب الاعمال عند الله عز وجل سرور تدخله على قلب مسلم. اقطر باب بيحاول الشيطان انه يوقع يوقع والبغضاء بينا وبين بعض من خلاله هو الكلام الكلام شف سبحان الله ممكن زوج يقول لزوجته كلمة البيت يولع نار
وممكن اتنين ماشيين في الشارع جنب بعض بعربياتهم واحد يقول للتاني كلمة ينزلوا واحد منهم يقتل التاني بكلمة. قال الله سبحانه وتعالى قل لعبادي يقولوا التي هي اللي هي ايه؟ احسن. يعني لو هتقول لمراتك انا بحبك
ده قول حسن انا بموت فيك ده قول احسن ربنا يقول لك سيب الحسن وامسك في الايه؟ امسك في الاحسن. لو كلمة طيبة جميلة كلمة احسن منها ربنا بيقول لك لما تتكلم مع ناس تتكلم مع اللي احسن مع اللي افضل. وقل لعبادي يقولوا التي هي احسن لي
رب فقال عز من قائل ان الشيطان ايه؟ ينزغ بينهم. الشيطان بيستغل دايما الكلمات اللي بتكون بيننا وبين بعض علشان للاسف يقطع العلاقات اللي بينا وبين بعض بكلمة. النبي صلى الله عليه وسلم جعل ان من ابرز واهم علامات المؤمن
انه بفضل الله لسانه ده جميل لا يؤذي به احد. فقال المسلم من سلم المسلمون منه هو عامل زي النحلة مثال ضربه النبي صلى الله عليه وسلم له لسان عامل زي النحلة لا يخرج منها الا طيبا. خليك نحلة ما يطلعش منك
الا ما الا كل شيء طيب فيه نفع للناس. النبي صلى الله عليه وسلم قال ليس المؤمن بالطعان ولا باللعان ولا بالفاحش ولا بالبذيء. المؤمن دايما بيتخير افضل الكلمات واحسن الكلمات علشان يتكلم بها مع الناس. احبابي الكرام
القول الحسن اللي ربنا امرنا به ده بيشمل حاجتين. القول الحسن اللي ربنا امرنا به ده بيشمل حاجتين الحاجة الاولانية انه حصل في ذاته انه حسن في ذاته ان الكلمة في حد زاتها كويسة. الحاجة التانية
حصل في هيئته يعني ايه حسن في هيئته؟ خليك النهاردة هات لي زوجتك مسلا اكلة سمك وجمبري بالف جنيه؟ ماشي كده واعمل لها كده. كلوا. هتاكل؟ لا. رغم ان كلوا كلمة جميلة. رغم ان كلوا كلمة
جميلة. الا ان هيئتها وهي خارجة مش جميلة. فالقول الحسن يا اخوانا لازم يتوفر فيه حاجتين. ان تكون الكلمة في زاتها الحاجة التانية ها هيئتها طريقة ادائها تكون كويسة. ايه مجالات الكلام الحسن عندنا؟ اول شيء الاب والام
الاب والام وقل لهما قولا كريما. مرة يقول لنا حسن وقولوا للناس حسنى ومرة كل عبادي يقول التي هي احسن ومرة يقول لنا آآ قولا كريما مجالات الكلمة الطيبة مع والدي ووالدتي
بتصلي النهاردة قبل ما اخرج قل لوالدتك انا والله النهاردة شف شف كلام بسيط جدا بس صدقني هيفرق مع والدتك كتير جدا او مع والدك كتير جدا انا النهاردة بعد ما صليت والله وانا بصلي في السجود النهاردة انا قعدت ادعي لك يا ولدي دعاء. كل ما افتكر فضلك علي والخير اللي انت عملته وتعبك علي
والله انا قعدت ادعي لك النهاردة في السجود دعا. انا عارف ان هو ساعتها يقول لك خلص هات من الاخر انت عايز ايه؟ عارف ان هو يقول كده. لانه مش متعود
انا عارف انه مش انه مش متعود على كده. عودوا يا اخوانا السنتكم على كده. ربنا قال لنا قل للاب والام قولا كريما. المجال تاني مع زوجتي واولادي. مع زوجتي واولادي. رسول الله صلى الله عليه وسلم كان بيتخير افضل الكلمات واحسن
الكلمات مع زوجاته صلى الله عليه وسلم. النبي كان بيدل عائشة يقول لها يا عائش اقسم بالله كنت بقول الكلام في جلسة كده مع حد من قرايبنا فحد من ذوي الرحم قام قايل لي طب تصدق بالله؟ فقلت لها لا اله الا الله. قالت لي والله جوزي مسميني على التليفون
بتاعي سجن العقرب. معقول! معقول! زي اخوانا. النبي صلى الله عليه وسلم كان ينادي يا عائش بيدلعها صلى الله عليه وسلم. كان النبي صلى الله عليه وسلم يتخيل افضل الكلمات في البيت. يا اخوانا النبي صلى الله عليه وسلم للناس المتزوجة. النبي صلى الله عليه وسلم في غزوة ذات السلاسل. جزء
المدينة طالع يقاتل والجزء طالع علشان يودع اللي خارجين للقتال. عمرو بن العاص يقول فقام رجل وقال يا رسول الله من احب الناس اليك قام النبي قايل قدام المدينة كلها عائشة. الله! طب ازا كان ده اللي النبي بيعمله على العلن. امال في البيت كان بيقول لها ايه
امال في البيت كان بيقول لها ايه؟ النبي صلى الله عليه وسلم استخدم الاسلوب الكلام الحسن مع السيدة صفية رضي الله عنها لما حصلت مشكلة بينها وبين السيدة حفصة فحفصة غضبت فقالت لها بس يا بنت اليهودي
قام النبي صلى الله عليه وسلم دخل على الصوفية بنت حية بن اخطب لاهل تعيط. تبكي ليه يا صفية؟ حفصة قالت لي يا بنت اليهودي. فشوفي النبي ازاي بسرعة خد الكلام
الطيب وقام قايل لها لا والله يا حفصة بل انت بنت بنت نبي. لان هي من نسل هارون عليه الصلاة والسلام. وعمك نبي سيدنا موسى عليه الصلاة والسلام وزوجك نبي ولا زال النبي يرضيها حتى رضيت. الكلمة الطيبة يا اخواننا
صفية الان رضي الله عنها ام المؤمنين كانت عمالة تعيط وتبكي ونفسيتها منهارة. بكلمة واحدة طيبة الدنيا اتشقلبت. وانت قاعد على الفطار يا اخي ذكر زوجتك بكلمة طيبة. روح البيت ذكرها بكلمة طيبة. وانت في شغلك ابعت لها رسالة طيبة. من مجالات
للكلمة الطيبة مع ولادنا مع الاولاد الصغيرين. النبي صلى الله عليه وسلم كان يأخذ الحسن او الحسين ويحتضر ويقول اللهم اني احبه فاحبه. واحبب من يحبه. النبي صلى الله عليه وسلم بعد صلاة الفجر كان يتلقى بصبيان المدينة
فيتكلم مع هذا ويمزح مع هذا ويضع رأسه على رأس هذا يده على رأس هذا ويده على صدر هذا بيستخدم اسلوب الكلمة الطيبة اللي ممكن ترفع من معنويات الناس. يا اخوانا الدول الكبيرة لما بيكون في بينها وبين بعض حروب بيستخدموا الكلمة لاسقاط
نفسية او لتعليق نفسيا. الجيوش الكبيرة عاملة جهاز سلاح كامل اسمه سلاح الشئون المعنوية. علشان يرفع نفسيات الجيش بكلمة بكلمة تتقال من مجالات الكلمة الطيبة الكلمة الطيبة في الدعوة الى الله سبحانه وتعالى
واحنا بندعو الى الله سبحانه وتعالى نختار اطيب الكلمات وافضل الكلمات واحسن الكلمات. افكر في الكلمة اللي انا هدعو بها الانسان ده محتاجين يا اخوانا ايضا مع كل انسان صاحب مشكلة وصاحب اذى. نتخيل الكلمة الطيبة رسول الله صلى الله عليه وسلم في
في يوم من الايام رايح هو والصحابة يزوروا انسان اعمى. فهم رايحين قالوا ايه؟ سنذهب الى فلان الاعمى. قال لا. قولوا سنذهب الى فلان البصير. ما تقولوش اعمى. احنا رايحين لفلان الايه؟ كل عبادي يقولوا التي هي
كل العبادي يقولوا التي هي احسن. من مجالات الكلمة الطيبة بينا وبين بعض. اسلوب المدح. ان انا امدحك اي ما اعلمه فيك اعرف حد ما شاء الله لا قوة الا بالله في العمل الخيري ممتاز. اروح كده اقول له ما شاء الله انا نفسي ربنا يكرمني واكون زيك في العمل الخيري
كلمة المدح المدح كان من النبي للصحابة كتير جدا. النبي صلى الله عليه وسلم يقول لو كان الايمان عند الثريا سنناله رجال من فارس منهم هذا وضرب على رجل سلمان الفارسي. انتم عارفين قصة اسلام سلمان الفارسي طلع من اصبهان على العراق ومن العراق على الشام ومن
العراق ومن العراق على قسطنطينية في تركيا ومن قسطنطينية نزل الشام لحد ما وصل للنبي. فالنبي يقول بعد ما وقف على القصة العجيبة على عشان قصة اسلام سلمان الفارسي النبي في يوم قاعد مع سلمان قام قايل له يا سلمان فيه ناس كده لو كان الدين لو كان الامام في الثريا في اعلى نجم في السما هيدوروا على الايمان علشان
يوصلوا له منهم الراجل ده اللي فضل يجري ورا الامام. النبي صلى الله عليه وسلم كان بيقول ارحم امتي بامتي ابو بكر. اشده في دين الله اقف اكثرهم حياء عثمان. اعلمهم بالحلال والحرام معاذ. افرضهم زيد اقرؤهم ابي. النبي صلى الله عليه وسلم عمال
يثني على اصحابه صلى الله عليه وسلم. النبي في يوم قاعد مع ابي بكر وعمر فكان يقول كما في حديث عبدالله بن حنطب رضي الله عنه ياخد النبي بايدين ابيه
بكر وعمر كده ويقول هذان هم السمع والبصر. دول سمعي وبصري. لغة المدح النهاردة مدح. مش مداح الفرق بين الاتنين ان انا امدح انسان ما اعلمه فيه ده خير. انما المداحين المطبلاتية لا النبي قال احذو في وجوه مداحين الطوال
دي من الكلمة الطيبة اللي لازم تكون موجودة في حياتنا. احبابي الكرام ازاي نطبق القاعدة دي في حياتنا؟ ازاي دي في حياتنا. ازاي انا النهاردة فعلا اكون متمسك او مستمسك بقول الله وقولوا للناس حسنا. مفكرة صغيرة في جيبي
وهطلع قلمي وهكتب كل يوم الصبح عشر اسماء. عشر اسماء والدي ووالدتي زوجتي آآ صاحبي في الشغل جاري فلان فلان فلان فلان احط العشر اسماء قدامي. ويا ريت ان شاء الله نعملها بعد الصلاة على طول. انا هقابل والدي ووالدتي النهاردة
عشان انا هفطر عندهم ان شاء الله انا لازم لهم كلمة طيبة. آآ صاحبي اللي انا هقابله في الشغل النهاردة. طب انا هقول له ايه الكلمة الطيبة اللي انا هقولها النهاردة؟ اه
من فترة كان علمني حاجة كويسة في الدين اروح اقول له ربنا يجزيك خير انت من يوم ما علمتني الحاجة دي في الدين انا مبسوط جدا وفرحان جدا وباعملها على طول ربنا يجعله في ميزان
يبقى شيخ المسجد شيخ المسجد اللي جنب البيت عندي ما شاء الله راجل عايز اروح اقول له كلمة طيبة النهاردة عايز آآ يعني افرحه بحاجة كده انا استفدت منك بحديس او باية وان شاء الله بعمل بها على طول ربنا يجزيك خير. يبقى انا كده بدأت احول
في اية القرآن اللي كانت مكتوبة الى شغل انا بعمله على ارض الواقع. احبابي الكرام وقولوا للناس حسنا. احبابي الكرام قولوا للناس حسنا اخوانا الكلمة الطيبة لها فضائل كتير جدا. يعني اختيار الكلمة الطيبة لها طبعا فضائل كتير جدا. نتكلم عليه بكرة ان شاء الله. ولكن عايز اقول لكم بس حاجة واحدة بس
حاجة واحدة النهاردة ونكمل ان شاء الله في درس البطولة. ربنا سبحانه وتعالى بيقول او النبي صلى الله عليه وسلم بيقول لنا ان احب الاعمال عند الله ايه سرور تدخله على ايه؟ على كل مسلم. ومن افضل انواع السرور لدخوله على قلب مسلم الكلمة الجميلة الكلمة الطيبة
انا كنت يعني موضوع النقل من الصديق اللي هنا يعني كنت زعلان شوية ومتضايق شوية لحد ما سبحان الله عشان اقول لكم اثر الكلمة الطيبة. قابلت حد من اخواننا الاحباب. سلم علي واخبارك واحوالك. قلت له الحمد لله كويس. قال لي انا جاي على
عشان اقول لك كلمة واحدة. قلت له اتفضل. قال لي لعلي الشاب اللي ربنا هيهديه على ايديك وتخش به الجنة في المسجد الجديد الشاب اللي هيدخلك الجنة انت لسة ما عملتش ولا عمل يدخلك الجنة. الشاب اللي هيدخلك الجنة لعلك
تلاقيه في المسجد الجديد. انتم مش متخيلين! يعني الكلمة دي كانت في مدينة النبي صلى الله عليه وسلم. كنا في المدينة. كنا في مدينة النبي صلى الله عليه وسلم. كان واحد بقى اتضغط شوية نفسيا
يعني سافرت. فسبحان الله قلت اروق هناك شوية. سبحان الله! والله يا اخوانا قاعد في الروضة مشدود جدا اروح المسجد اصلي قيام ليل مشدود جدا. اقرأ قرآن في قلب المسجد مشدود جدا. في اماكن في المسجد كده يعني انا بحبها جدا يعني
المكان اللي فيه الباب بتاع سيدنا ابو بكر الصديق خوخة ابي بكر اروح كده وابص كده اروح عند باب بلال الباب اللي كان بلال يخش منه عشان الاذان وابص كده واقول افتكر يا ابني بلال كان بيعمل كزا ولسه نفسيتي مشدودة جدا. لحد ما الاخ ده قابلني وقال لي الكلمة الجميلة دي. اقسم لكم
بالله انا انتم مش متخيلين انا ارتحت نفسيا قد ايه؟ فعلا لعل الشاب اللي هتخش به الجنة في المسجد الجديد. وسبحان الله كلمة غيرت حياتي تماما. وغيرت يعني نفسيتي تماما. على فكرة
والدتك في البيت محتاجة الكلمة دي. ووالدك في البيت محتاج الكلمة دي. والراجل اللي انت بتشتري منه الفول ولا بتشتري منه الاكل بتاعك. محتاج الكلمة دي الناس النهاردة نفسياتها مشدودة شوية الناس محتاجة الكلمة الجميلة دي. صدقني الكلمة الجميلة انت بتسعد بها انسان. الكلمة الجميلة انت ممكن تخش بها
الجنة في يوم من الايام قلت للي جنبك ربنا يكرمك ويفتح بايديك انت اللي دليتنا على الخير يا رب يا رب ربنا يجزيك خير عني كلمة جميلة بسيطة بس تفرق كتير جدا في نفسيات الناس. هتفرق كتير جدا في معنويات الناس. هتفرق كتير جدا معك وانت والد بين ايدين ربنا سبحانه
يوم القيامة يوم ما تلاقي ان شاء الله لعل من ضمن الناس اللي انت كتبتهم في النوتة بتاعتك انا اسعد فلان النهاردة لعلك الانسان اللي هتخش به الجنة لما تسعده هيكون في مكالمة النهاردة بعد الصلاة. جزاكم الله خيرا هذا وصلى الله على نبينا محمد واله وصحبه وسلم. قبل ما انسى معلش سامحوني. اه الشيخ يوسف
من باب التطبيق العملي بقى. الشيخ يوسف اه بنت اخته عملت حادسة خطيرة امبارح. والبنت ماتت اكلينيكيا. بنت سنة وعربية يعني ربنا يا رب يعافيكوا يا رب ويعافي المسلمين. عربية فرمتها وخدتها بالرصيف زحف عدت الرصيف التاني والعربية والبنت تحت
عربية وعادت طريق الجهة التانية خالص وهو يا عيني بيعتذر يعني عن عن صلاة النهاردة بيعتذر عن الصلاة النهاردة طبعا اللي هو في المستشفى. فيا ريت ان شاء الله كلنا النهاردة
نبعت له كلمة طيبة كده نبعت له كلمة طيبة نصبره بها لان هو كلمني النهاردة وهو في حالة انهيار يعني خمستاشر سنة وحادسة والبنت متدمرة خالص فارجو ان احنا كلنا النهاردة ان شاء الله بلاش مكالمات عشان ما نشقش عليه. رسالة طيبة على التليفون بتاعه ربنا يقويكم ويعينكم وان شاء الله
لكم الخير وكلمة طيبة كده تطبيقا لدرس النهاردة ان شاء الله. جزاكم الله خيرا. هذا وصلى الله على نبينا محمد واله وصحبه وسلم عش الحياة